**ג'ושוע צ'ארלס מלינה** (באנגלית: **Joshua Malina** נולד ב-17 בינואר 1966) הוא שחקן תיאטרון, קולנוע וטלוויזיה יהודי-אמריקאי.

ביוגרפיה
--------

מלינה נולד בניו יורק. הוריו, פראן ורוברט מלינה, היו מייסדים של רשת ישראל הצעיר בסקרסדייל בניו רושל, שם גדל. אביו היה עורך דין, בנקאי השקעות ומפיק ברודוויי. השחקן העיר כי אף על פי שהשם "מלינה" אינו נשמע יהודי לרוב האנשים ולעיתים קרובות גורם להם להניח שהוא לטיני (לרוב בשל בלבול של "מלינה" עם שם המשפחה הספרדי "מולינה"), השם הוא יהודי-פולני במוצאו. פירוש השם מלינה בפולנית הוא פטל.

מלינה למד בחטיבת הביניים בבית הספר היסודי ווסטצ'סטר ובתיכון ע"ש הוראס מאן. הוא קיבל תואר ראשון בתיאטרון מאוניברסיטת ייל. מלינה, הוא היה חבר ב-"The Spizzwinks", קבוצת שירה בסגנון א-קפלה, יחד עם השחקן נואה אמריך.

קריירה
------

### תיאטרון

מלינה עשה את הופעת הבכורה שלו במחזה של אהרן סורקין "בחורים טובים". מלינה התבדח בראיונות שמשחקו בהפקות רבות של סורקין עשויה להיות קשורה לכך שפעם ביצע תמרון היימליך בסורקין, והציל את חייו, כשהסופר החל להיחנק בעת שאכל המבורגר במשחק באולינג עם שחקני ההצגה. מאז הופיע מלינה בפרויקטים רבים בסרטים וטלוויזיה של סורקין.

### קולנוע וטלוויזיה

עבודתו הראשונה של מלינה בעסקי הקולנוע הייתה כעוזר הפקה בקומדיה "צ'בי צ'ייס" סרט המשך שנכשל בקופות. הופעתו הראשונה על המסך הייתה תפקיד בן שלוש שורות וחמש מילים בגרסה הקולנועית, "בחורים טובים". בסרטו הבא, "הנשיא מאוהב", גם הוא של סורקין, למלינה היה תפקיד קצת יותר גדול כעוזר של דמותה האקטיביסטית שגילמה אנט בנינג.

מלינה גילם שתי דמויות שונות על פני ארבעה פרקים בתוכנית הסאטירה "המופע של לארי סנדרס".

בין השנים 1998 ל-2000 כיכב מלינה כדמות ג'רמי גודווין בקומדיית המצבים "Sports Night" של סורקין.

מלינה גילם את וויל ביילי בסדרה הבית הלבן בין השנים 2002–2006. דמותו נתפסה בתחילה על ידי הציבור כניסיון להחליף את כוכב הסדרה העוזב רוב לאו, למרות שמלינה אמר בראיונות רבים ששני השחקנים והדמויות אינם דומים מכדי להתייחס אליהם כאל שינוי.

בשנת 2007, מלינה שיחק מלינה בסדרה "Big Shots".

מלינה הוא היוצר והמפיק של סדרת הטלוויזיה בכבלים "פוקר: סלבריטאים". בחיים הפרטיים, הוא שחקן פוקר נלהב, לאחר ששיחק עם סורקין בהיותו בברודוויי, השתמש בזכיות בפוקר כדי לשלם את שכר הדירה שלו בתחילת הקריירה.

בשנים 2011–2019 הופיע מלינה בתפקיד נשיא האוניברסיטה סיברט בסדרה "המפץ הגדול".

בשנת 2012 שיחק מלינה בתפקיד חוזר בסדרה "סקנדל" של רשת ABC.

בשנת 2021 החל לשחק בתפקיד חוזר בסיטקום "*American Auto*" ברשת NBC, בתפקיד של טד.

### פילנתרופיה

בשנת 2004, מלינה השתתף בקמפיין הפרסום הלאומי הראשון בטלוויזיה שתמך בתרומות לפדרציות יהודיות. התוכנית הציגה "אנשי קולנוע וטלוויזיה שחוגגים את מורשתם היהודית ומקדמים מתן צדקה לקהילה היהודית" וכללה את גרג גרונברג, מרלי מטלין, קווין וייזמן וג'ונתן סילברמן.

חיים אישיים
-----------

מלינה נשוי למליסה מרווין, מעצבת תלבושות אותה הכיר בשנת 1992 באמצעות ידידותו עם אחותה, ג'ני, וגיסה לשעבר, השחקן טימותי בספילד; ג'ני בספילד ניבאה את הנישואין שנתיים לפני שהזוג נפגש אי פעם. מליסה התגיירה בגיור קונסרבטיבי. בני הזוג נישא בשנת 1996 והם הורים לשניים, איזבל ואבי.

קישורים חיצוניים
----------------

ויקישיתוף מדיה וקבצים בנושא **ג'ושוע מלינה** בוויקישיתוף
* ג'ושוע מלינה, ברשת החברתית פייסבוק
* ג'ושוע מלינה, במסד הנתונים הקולנועיים IMDb (באנגלית)
* ג'ושוע מלינה, באתר AllMovie (באנגלית)
* ג'ושוע מלינה, במסד הנתונים הקולנועיים KinoPoisk (ברוסית)
* ג'ושוע מלינה, באתר MusicBrainz (באנגלית)

הערות שוליים
------------

1. ↑  "The Vindicator – Google News Archive Search". *google.com*. נבדק ב-4 באוקטובר 2015. `{{cite web}}`:  (עזרה)
2. ↑  "Actor Casts His LotWith Jewish Ideals – Arts". *Jewish Journal*. נבדק ב-4 באוקטובר 2015. `{{cite web}}`:  (עזרה)
3. ↑  Alan Pergament. "'West Wing' speechwriter addresses celebrity politics," *The Buffalo News* (NY), September 13, 2005, page E7.
4. ↑  "Josh Malina". *The Yale Spizzwinks(?)*. נבדק ב-18 בפברואר 2018. `{{cite web}}`:  (עזרה)
5. ↑  Curt Schleier (2 בספטמבר 2005). "A 'West Wing' Jew close to the president". Jewish News Weekly of Northern California. נבדק ב-14 בינואר 2007. `{{cite web}}`:  (עזרה)
6. 1 2 3 4 5  Rick Kushman. "White house rookie – Joshua Malina rode the inside track to NBC's 'West Wing,'" *The Sacramento Bee*, March 2, 2003, page TK24.
7. 1 2 3  Kevin D. Thompson. "A familiar face, a singular faith," *Palm Beach Post*, November 30, 2005, page 1E.
8. 1 2  Charlie Patton. "ABC's 'Sports Night' hard to categorize, but very enjoyable," *The Florida Times-Union*. November 10, 1998, page C5.
9. ↑  No author. "Delightful addition to 'West Wing' madhouse," *The Star-Ledger* (Newark, NJ), February 20, 2003, page 34: *"'Someone on the internet referred to me as "that horrible little man who's replacing Rob Lowe," which is hurtful, because I think of myself as a delightful little man,' Malina said."*
10. ↑  Jamie Gumbrecht. "Lineup creates TiVo nightmare," "Lexington Herald-Leader *(Lexington, KY; reprinted from* The Seattle Times*), September 13, 2007, page F2.*
11. ↑  Heather Salerno. "Lucky guy," *The Journal News*, November 30, 2003, page 1E.
12. ↑  "Archived copy". אורכב מ-המקור ב-9 בנובמבר 2010. נבדק ב-20 בינואר 2013. `{{cite web}}`:  (עזרה);  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007359712305171
* ISNI: 0000 0000 4563 5609
* LCCN: no2003031000
* MusicBrainz: d78cfb67-2ff6-4e0a-b51b-4dbe81c307b9
* NLK: KAC2020M2372
* VIAF: 16908631
* WorldCat: lccn-no2003031000

 |